Ανακοίνωση Συνεργασίας με μουσικό κατάστημα IANOS

18-06-2014  
  
Ο ενιαίος οργανισμός <<**GEA** - GRAMMO, ΕΡΑΤΩ, ΑΠΟΛΛΩΝ>> ξεκινά μόνιμη συνεργασία με το μουσικό κατάστημα ΙΑΝΟS στην καρδιά της Αθήνας (Σταδίου 24).  
  
Πιο συγκεκριμένα, την **Παρασκευή 20 Ιουνίου** και το **Σάββατο 21**, στα πλαίσια των εγκαινίων του **αποκλειστικά μουσικού καταστήματος ΙΑΝΟS**, ο GEA αποκτά **μόνιμο σημείο πληροφοριών** (info point) εντός του καταστήματος για τον οργανισμό και τα συγγενικά δικαιώματα ηχογραφημένης μουσικής.  
  
Οι επιχειρήσεις, το κοινό και οι δικαιούχοι θα έχουν τη δυνατότητα να ενημερωθούν σχετικά με τα δικαιώματα ελληνικής και ξένης ηχογραφημένης μουσικής, το ρόλο και τη λειτουργία του οργανισμού **αυτοπροσώπως από τους ανθρώπους των κεντρικών γραφείων του GEA στις 20-21/06 από τις 12.00-18.00**. Από τις 23/06/2014 το κοινό θα μπορεί να παραλαμβάνει ενημερωτικό υλικό στο ξεχωριστό σημείο ενημέρωσης του GEA εντός του μουσικού καταστήματος IANOS, ενώ θα ανακοινωθούν σύντομα μέρες και ώρες κατά τις οποίες θα παρευρίσκεται εκπρόσωπος του οργανισμού για την ενημέρωση επιχειρήσεων και κοινού.   
  
Ο Γενικός Διευθυντής του GEA, Δημήτρης Γιαρμενίτης, δήλωσε σχετικά με τη νέα συνεργασία:  
  
“Καταρχήν θα θέλαμε να ευχαριστήσουμε το μουσικό δισκοπωλείο ΙΑΝΟS για τη φιλοξενία του, που μας φέρνει όλους -δικαιούχους, επιχειρήσεις και κοινό- πιο κοντά. Η ευκαιρία που μας δίνει ο IANOS δημιουργεί μία μόνιμη πηγή πληροφόρησης για τον οργανισμό, το ρόλο και τη λειτουργία του, καθώς και τα συγγενικά δικαιώματα ελληνικής και ξένης ηχογραφημένης μουσικής. Επιχειρηματίες, κοινό και δικαιούχοι αποκτούν φυσικό σημείο συνάντησης στην καρδιά της πρωτεύουσας και αυτό που τους ενώνει δεν είναι τίποτα λιγότερο ή περισσότερο από τη ΜΟΥΣΙΚΗ.”  
  
  
**Για περισσότερες πληροφορίες συνδεθείτε με τον GEA**:  
Website: [www.geamusic.gr](http://www.geamusic.gr/)  
Facebook:[www.facebook.com/GEA.Greece](http://www.facebook.com/GEA.Greece)  
GEA-Ποιοι είμαστε: <http://youtu.be/tyIzxLYCrK4> Twitter: [@GEAGreece](http://www.twitter.com/GEAGreece)  
YouTube: [www.youtube.com/GEAGreece](http://www.youtube.com/GEAGreece)   
LinkedIn: <http://www.linkedin.com/company/gea-grammo-erato-apollon>   
  
Για δημοσιογραφικές πληροφορίες, φωτογραφικό ή/και οπτικοακουστικό υλικό επικοινωνήστε με τo Γραφείο Τύπου του οργανισμού GEA: 210-6752820-8, [pr@geamusic.gr](mailto:pr@geamusic.gr)  
  
  
#####  
  
**Σημείωμα προς τους συντάκτες**  
  
Tο 1993, με το νόμο 2121/1993 περί πνευματικών και συγγενικών δικαιωμάτων, η πολιτεία, σε εναρμόνιση κοινοτικών και διεθνών συμβάσεων, θεσμοθέτησε τα συγγενικά δικαιώματα ερμηνευτών, εκτελεστών και παραγωγών υλικών φορέων ήχου.  
  
Για τη διαχείριση και προστασία των περιουσιακών δικαιωμάτων ή εξουσιών που απορρέουν από αυτά, ιδρύθηκαν, με την άδεια του ΥΠ.ΠΟ., οι μη κερδοσκοπικοί οργανισμοί των παραγωγών υλικών φορέων ήχου ή ήχου και εικόνας GRAMMO, των τραγουδιστών ΕΡΑΤΩ και των μουσικών ΑΠΟΛΛΩΝ.  
  
Όλοι οι Ελληνικοί Οργανισμοί Συλλογικής Διαχείρισης (ΟΣΔ) για τα πνευματικά ή συγγενικά δικαιώματα έχουν λάβει την άδεια του Υπουργού Πολιτισμού και Τουρισμού και εποπτεύονται από τον Οργανισμό Πνευματικής Ιδιοκτησίας (ΟΠΙ), ο οποίος υπάγεται στο Υπουργείο Πολιτισμού και Τουρισμού.